Az Eötvös Loránd Tudományegyetem Etológia Tanszékének kutatói családi kutyák vizsgálatával keresték a választ olyan kérdésekre, hogy miért tartják az agy különböző területei a kapcsolatot, még ha az látszólag pihen. A kutatás az epilepszia vagy az öregedéssel együtt járó kognitív hanyatlás jobb megismerését is segítheti a jövőben. A kutatási eredményekről szóló tanulmány a Scientific Reports tudományos lapban jelent meg októberben.
A vizsgálathoz családi, azaz nem munkakutyákat képeztek ki, hogy mozdulatlanul feküdjenek az MR vizsgáló csőben, hogy a nyugalmi agyműködésüket vizsgálják.
A kutatásban 22 különböző korú és fajtájú kutya vett részt a gazdáikkal. Az állatokat az ELTE-n készítették fel, akik jutalomfalatért cserébe szívesen feküdtek az MR vizsgáló alá. A módszer egyébként teljesen ártalmatlan volt a résztvevők egészségére.
A nyugalmi hálózatok vizsgálatakor a résztvevőknek semmiféle ingert nem játszanak le a mérés ideje alatt, és nem is kell semmit csinálniuk. Lényegében zavartalanul fekszenek, míg az MR készülék képek sorozatát készíti agyuk működéséről.
Szabó Dóra, a kutatás vezetője szerint úgy kell elképzelni az elemzést, mintha több villogó karácsonyi égősort fotóznának azzal a céllal, hogy megtudják, melyik lámpa melyik füzérhez tartozik.
Borítókép: Dr. Kubinyi Enikő, ELTE Etológiai Tanszék / https://ng.hu/
Tags: agyi hálózatok, kutatás, kutya, mr
Previous A hatóság kiírta az éterből a Civil Rádiót
Next Rossz a Médiatörvény – pert indít a Civil Rádió